钦定古今图书集成/理学汇编/学行典/第058卷 > 荀子 > 《礼论篇》
## 钦定古今图书集成/理学汇编/学行典/第058卷 > 荀子 > 《礼论篇》

“礼起于何也？”曰：“人生而有欲，欲而不得，则不能无求；求而无度量分界，则不能不争。争则乱，乱则穷。先王
恶其乱也，故制礼以分之，以养人之欲，给人之求。使
夫欲必不穷乎物，物必不屈于欲，两者相持而长，是
礼之所起也。故《礼》者，养也。刍豢稻粱，五味调香，所以
养口也；椒兰芬苾，所以养鼻也；雕琢刻镂，黼黻文章，
所以养目也。锺鼓管磬琴瑟竽笙，所以养耳也。”《疏房
檖》越席床笫几筵，所以养体也。故礼者，养也。君子
既得其养，又好其别。曷谓别曰：“贵贱有等，长幼有差，
贫富轻重，皆有称者也。”